CELEX: 32021R2264
Language: bg
Date: 2021-12-17 00:00:00
Title: Регламент за изпълнение (ЕС) 2021/2264 на Комисията от 17 декември 2021 година за изменение на Регламент (ЕИО) № 3649/92 по отношение на обяснителните бележки към опростения придружителен документ за получилите удостоверение независими малки производители на алкохолни напитки и за независимите малки производители на алкохолни напитки със самостоятелно издадено удостоверение

20.12.2021   
               
               
                  BG
               
               
                  Официален вестник на Европейския съюз
               
               
                  L 455/22
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2264 НА КОМИСИЯТА
         от 17 декември 2021 година
         за изменение на Регламент (ЕИО) № 3649/92 по отношение на обяснителните бележки към опростения придружителен документ за получилите удостоверение независими малки производители на алкохолни напитки и за независимите малки производители на алкохолни напитки със самостоятелно издадено удостоверение
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2008/118/ЕО на Съвета от 16 декември 2008 г. относно общия режим на облагане с акциз и за отмяна на Директива 92/12/ЕИО (1), и по-специално член 34, параграф 1, втора алинея от нея,
         като има предвид, че:
         
                     (1)
                  
                  
                     С Регламент за изпълнение (ЕС) 2021/2266 на Комисията (2) се определя образецът на удостоверението по член 23а, параграф 1 от Директива 92/83/ЕИО на Съвета (3), което трябва да бъде издавано от държавите членки на независимите малки производители на алкохолни напитки. В посочения регламент се установяват и позоваванията, които тези производители трябва да направят в административния документ за движението на алкохолни напитки по глави IV и V от Директива 2008/118/ЕО.
                  
               
                     (2)
                  
                  
                     С Регламент (ЕИО) № 3649/92 на Комисията (4) се определя съдържанието на опростения придружителен документ за целите на движението на акцизни стоки, които са освободени за потребление в държавата членка на изпращане.
                  
               
                     (3)
                  
                  
                     За да бъдат обхванати получилите удостоверение независими малки производители и независимите малки производители със самостоятелно издадено удостоверение, е необходимо да се измени клетка 14 и обяснителните бележки към нея от опростения придружителен документ за движението на алкохолни напитки, които са освободени за потребление.
                  
               
                     (4)
                  
                  
                     Поради това Регламент (ЕИО) № 3649/92 следва да бъде съответно изменен.
                  
               
                     (5)
                  
                  
                     Началото на прилагането на настоящия регламент следва да се отложи до 1 януари 2022 г., за да бъде съобразено с началото на прилагането на националните мерки, приети с цел транспониране на Директива (ЕС) 2020/1151 на Съвета (5).
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета по акцизите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент (ЕИО) № 3649/92 се изменя, както следва:
            
                        1)
                     
                     
                        клетка 14 от опростения придружителен документ се заменя със следното:
                        „14 Удостоверения (някои вина и спиртни напитки, независими малки производители на алкохолни напитки)“
                     
                  
                        2)
                     
                     
                        точка 3 от клетка 14 в раздел „2. Заглавия“ от обяснителните бележки се заменя със следното:
                        
                                    „3.
                                 
                                 
                                    За алкохолните напитки, произведени от независими малки производители със самостоятелно издадено удостоверение, информацията се добавя в съответствие с член 6 от Регламент за изпълнение (ЕС) 2021/2266 на Комисията (*1), когато се очаква да бъде предявено искане за намалена ставка на акциза в държавата членка на получаване.
                                 
                              
                           (*1)  Регламент за изпълнение (ЕС) 2021/2266 на Комисията от 17 декември 2021 г. за установяване на правила за прилагане на Директива 92/83/ЕИО на Съвета по отношение на издаването на удостоверения и самостоятелни удостоверения за независимите малки производители на алкохолни напитки за целите на акцизите (ОВ L 455).“;"
                        
                     
                  
                        3)
                     
                     
                        точка 4 от клетка 14 в раздел „2. Заглавия“ от обяснителните бележки се заличава.
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 януари 2022 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 декември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 9, 14.1.2009 г., стр. 12.
         
            (2)  Регламент за изпълнение (ЕС) 2021/2266 на Комисията от 17 декември 2021 г. за установяване на правила за прилагане на Директива 92/83/ЕИО на Съвета по отношение на издаването на удостоверения и самостоятелни удостоверения за независимите малки производители на алкохолни напитки за целите на акцизите (вж. страница 26 от настоящия брой на Официален вестник).
         
            (3)  Директива 92/83/ЕИО на Съвета от 19 октомври 1992 г. за хармонизиране на структурата на акцизите върху алкохола и алкохолните напитки (ОВ L 316, 31.10.1992 г., стр. 21).
         
            (4)  Регламент (ЕИО) № 3649/92 на Комисията от 17 декември 1992 г. относно опростения придружаващ документ за вътреобщностно движение на стоки, подлежащи на облагане с акциз, които са освободени за потребление в държавата членка на изпращане (ОВ L 369, 18.12.1992 г., стр. 17).
         
            (5)  Директива (ЕС) 2020/1151 на Съвета от 29 юли 2020 година за изменение на Директива 92/83/ЕИО за хармонизиране на структурата на акцизите върху алкохола и алкохолните напитки (ОВ L 256, 5.8.2020 г., стр. 1).